**Evidencia e-Government komponentov**

**v centrálnom metainformačnom systéme verejnej správy**

**Výstup M-06**

Usmernenie na hodnotenie orgánom vedenia podľa vyhlášky MIRRI č. 401/2023 Z.z.

1. Výstupy M-06 a A-09 Evidencia e-Government komponentov v MetaIS, vrátane architektonických modelov sú realizáciou povinnosti objednávateľa[[1]](#footnote-2)) sprístupňovať a aktualizovať informácie o informačných technológiách verejnej správy prostredníctvom centrálneho metainformačného systému verejnej správy (MetaIS) a projektové výstupy priebežne publikovať vo verejnej časti MetaIS.[[2]](#footnote-3))
2. Priebežné výstupy M-06 a A-09 Evidencia e-Government komponentov v MetaIS, vrátane architektonických modelov objednávateľ aktualizuje počas implementácie projektu a zmenovej požiadavky v prevádzke v okamihu odovzdania výstupov I-02, I-03, R1-1, R3-4, A-13, A-17, kedy
3. uloží architektonické modely súčasnej a budúcej architektúry riešenia buď do projektovej dokumentácie ako prílohu vo výmennom formáte na uloženie modelu alebo do repozitára architektonických modelov verejnej správy,
4. aktualizuje v MetaIS evidenciu a popis e-Government komponentov, vrátane objektov, atribútov, vzťahov medzi nimi a  vzťahov na integrované e-Government komponenty spoločných ISVS a ISVS iných správcov podľa Používateľskej príručky MetaIS.[[3]](#footnote-4))
5. Pri odovzdaní výstupu I-01 Ideový zámer objednávateľ v rámci výstupu M-06 neeviduje architektonický model ani e-Government komponenty. Projektový dokument I-01 Ideový zámer môže obsahovať vysokoúrovňový kontextový náčrt architektúry riešenia, ktorý nemusí byť v štandardizovanej notácii, ktorý pomôže znázorniť obsah projektu.
6. Pri odovzdaní výstupu I-02 Projektový zámer a v takom prípade, keď **sa nebude robiť výstup** I-03, objednávateľ v rámci výstupu M-06:
7. vytvorí náhľady architektúry v modelovacom nástroji, ktorý môže byť buď integrovaný na spoločný repozitár architektonických modelov verejnej správy,[[4]](#footnote-5)) alebo ktorý podporuje export modelu do štandardizovaných výmenných formátov súborov[[5]](#footnote-6)),
8. uloží architektonické modely súčasnej a budúcej architektúry riešenia buď do repozitára architektonických modelov verejnej správy4) alebo do projektovej dokumentácie I-02 ako prílohu vo výmennom formáte pre uloženie modelu5),
9. aktualizuje v MetaIS e-Government komponenty a to ISVS, ich moduly, aplikačné služby, koncové služby, infraštruktúrne služby.
10. Pri odovzdaní výstupu I-02 Projektový zámer a v takom prípade, keď **sa bude robiť výstup** I-03, objednávateľ v rámci výstupu M-06 uloží náhľad architektúry do projektového dokumentu I-02 ako prílohu vo výmennom formáte pre uloženie modelu.5)
11. Pri odovzdaní výstupu I-03 Prístup k projektu objednávateľ v rámci výstupu M-06:
12. vytvorí náhľady architektúry v modelovacom nástroji, ktorý môže byť buď integrovaný na spoločný repozitár architektonických modelov verejnej správy,4) alebo ktorý podporuje export modelu do štandardizovaných výmenných formátov súborov,5)
13. uloží architektonické modely súčasnej a budúcej architektúry riešenia do repozitára architektonických modelov verejnej správy4) alebo do projektovej dokumentácie I-03 Prístup k projektu ako prílohu vo výmennom formáte pre uloženie modelu,5)
14. zaktualizuje v MetaIS e-Government komponenty, ktoré budú realizované alebo menené projektom alebo veľkou zmenovou požiadavkou a to koncové služby, ISVS, ich moduly, aplikačné služby, atribúty a vzájomné vzťahy týchto e-Government komponentov a ich vzťahy (integrácie) na spoločné ISVS alebo ISVS iných správcov, ktoré budú využívať.
15. Pri odovzdaní výstupu R1-1 Detailný návrh riešenia objednávateľ v rámci výstupu M-06
16. uloží architektonické modely budúcej architektúry riešenia do repozitára architektonických modelov verejnej správy4) alebo do projektovej dokumentácie R1-1 ako prílohu vo výmennom formáte pre uloženie modelu, 5)
17. zaktualizuje všetky e-Government komponenty, ich atribúty a ich vzťahy podľa Používateľskej príručky MetaIS.
18. Pri odovzdaní výstupu R3-4 Dokumentácia objednávateľ v rámci výstupu M-06:
19. uloží architektonické modely dodaného riešenia do repozitára architektonických modelov verejnej správy,4)
20. zaktualizuje všetky e-Government komponenty a ich atribúty a vzťahy podľa Používateľskej príručky MetaIS.
21. V prípade, že v rámci projektu riadenom agilnou metódou dôjde k rozhodnutiu o pokračovaní projektu, objednávateľ pri odovzdaní výstupu A-13 Demonštratívny produkt v rámci výstupu A-09 postupuje rovnako ako pri výstupe R1-1.
22. Objednávateľ pri odovzdaní výstupu A-17 Dokumentácia v rámci výstupu A-09 postupuje rovnako ako pri výstupe R3-4.
23. Orgán vedenia vypracúva hodnotenie výstupov M-06 a A-09 po odovzdaní výstupov podľa prílohy č. 2 vyhlášky MIRRI č. 401/2023 Z.z., a to po odovzdaní projektovej dokumentácie výstupov I-02, I-03, R1-1 a R3-4, pri ktorom overí dodržanie náležitostí podľa bodov 4 až 10 tohto usmernenia.

1. Podľa § 2 ods. 1 písm. i) vyhlášky MIRRI č. 401/2023 Z.z. o riadení projektov a zmenových požiadaviek v prevádzke informačných technológií verejnej správy sa objednávateľom rozumie správca alebo prevádzkovateľ ITVS, ktorý projekt realizuje alebo chce realizovať. [↑](#footnote-ref-2)
2. § 12 ods. 1 písm. b) zákona č. 95/2019 Z.z. o o informačných technológiách vo verejnej správe a o zmene a

   doplnení niektorých zákonov v znení neskorších predpisov.

   § 4 ods. 9 vyhlášky MIRRI č. 401/2023 Z. z. o riadení projektov a zmenových požiadaviek v prevádzke

   informačných technológií verejnej správy. [↑](#footnote-ref-3)
3. ) Používateľská príručka centrálneho metainformačného systému verejnej správy v platnom znení. <https://metais.finance.gov.sk/help> [↑](#footnote-ref-4)
4. ) https://avssr.horizzon.cloud/. O prístup do repozitára a poskytnutie licencie pre modelovací nástroj pracujúci

   s repozitárom modelov je potrebné požiadať na e-mailovej adrese: sprava\_EA@mirri.gov.sk. [↑](#footnote-ref-5)
5. ) The Open Group ArchiMate Model Exchange File Format Standard a špecifikácia BPMN 2.0. [↑](#footnote-ref-6)